rejauldu/bengali-wikipedia huggingface dataset:
ডুমুরিয়া সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা অধিদপ্তরের প্রতিষ্ঠান। এটি খুলনা বিভাগের খুলনা জেলার ডুমুরিয়া উপজেলায় অবস্থিত এবং বাংলাদেশ কারিগরি শিক্ষা বোর্ডের অধীনস্থ।   ইতিহাস  শিক্ষা মন্ত্রণালয়ের নিয়ন্ত্রণাধীন কারিগরি ও মাদ্রাসা শিক্ষা বিভাগের আওতাধীন কারিগরি শিক্ষা অধিদপ্তরের অধীন ডুমুরিয়া সরকারি টেকনিক্যাল স্কুল ও কলেজ, খুলনা বাংলাদেশের কারিগরি শিক্ষাঙ্গনে সুপরিচিত ও সর্বজন স্বীকৃত একটি শিক্ষা প্রতিষ্ঠান যা ১০০ টিএসসি স্থাপন প্রকল্পের আওতায় নির্মিত। মানব সম্পদ উন্নয়ন এবং দারিদ্র বিমোচনের লক্ষে কারিগরি শিক্ষার অবদান অনস্বীকার্য। ১৪টি ইউনিয়ন নিয়ে গঠিত ডুমুরিয়া উপজেলার বিশাল জনগোষ্ঠিকে কারিগরি শিক্ষার মাধ্যমে দক্ষ মানব সম্পদে পরিণত করাই এ প্রতিষ্ঠানের লক্ষ্য। বিশ্বায়নের সাথে তাল মিলিয়ে একবিংশ শতাব্দির চ্যালেঞ্জ মোকাবিলায় এ প্রতিষ্ঠান যুগোপযোগী ও টেকশই কারিগরি শিক্ষা প্রদান করে আসছে। ছাত্র জীবনই ভবিষৎ জীবনে সুনাগরিক হিসেবে গড়ে উঠার উপযুক্ত স্থান হচ্ছে কারিগরি শিক্ষা প্রতিষ্ঠান । সাধারণ শিক্ষা ও কারিগরি শিক্ষা সমন্বয়ে প্রণীত প্রি-ভোকেশনাল, এস.এস.সি.(ভোকেশনাল) ও এইচ.এস.সি.(ভোকেশনাল) শিক্ষাক্রম। এ শিক্ষাক্রম সাধারণ শিক্ষাবোর্ডের যথাক্রমে এস.এস.সি. ও এইচ.এস.সি.'র সমমান হওয়ায় এ শিক্ষা ব্যবস্থার চাহিদা দিন দিন বৃদ্ধি পাচ্ছে। ২০২১ সাল হতে অদ্যবধি অত্র প্রতিষ্ঠান টি অত্যান্ত সফলতার সাথে সৎ,যোগ্য ও আলোচিত দক্ষ মানুষ গড়ার মাধ্যমে একটি সুশৃংখল জাতি গঠনে নিরলস প্রচেষ্টা চালিয়ে যাচ্ছে। এ প্রতিষ্ঠানটি খুলনা-সাতক্ষীরা মহাসড়কের ডুমুরিয়া উপজেলার অতি সন্নিকটে অবস্থিত।   একাডেমিক কার্যক্রম  বর্তমানে জেএসসি এসএসসি এবং এইচএসসি পর্যায়ে কারিগরি পাঠদান চালু আছে।   এইচএসসি  ইলেকট্রনিক্যাল ওয়ার্কস্ অ্যান্ড মেইনটেন্যান্স   কম্পিউটার অপারেটর অ্যান্ড মেইনটেন্যান্স   বিল্ডিং কনস্ট্রাকশন এন্ড মেইনটেনেন্স    মেশিন টুলস অপারেশন অ্যান্ড মেইনটেন্যান্স    এসএসসি    জেনারেল ইলেকট্রিক্যাল ওয়ার্কস    কম্পিউটার অপারেটর অ্যান্ড মেইনটেন্যান্স    বিল্ডিং কনস্ট্রাকশন এন্ড মেইনটেনেন্স    মেশিন টুলস অপারেশন অ্যান্ড মেইনটেন্যান্স    জেএসসি  ৬ষ্ঠ - ৮ম শ্রেণি পর্যন্ত সাধারন শিক্ষায় পাঠদান।   নির্ধারিত পোশাক  জেএসসি ও এসএসসি পর্যায় ডুমুরিয়া সরকারি টেকনিক্যাল স্কুল ও কলেজ এ জেএসসি ও এসএসসি পর্যায় (৬ষ্ঠ থেকে ১০ম এবং একাদশ ও দ্বাদশ) শ্রেনির ছাত্রদের জন্য নির্ধারিত পোশাক হলোঃ আকাশী কালারের মনোগ্রামযুক্ত হাফ/ফুল হাতা শার্ট, নেভি ব্লু কালারের প্যান্ট, সাদা মোজা, সাদা জুতা। এবং ছাত্রীদের জন্য নির্ধারিত পোশাক হলোঃ আকাশী কালারের স্কার্ট, সাদা কালারের পায়জামা, সাদা কালারের ওড়না, সাদা মোজা ও সাদা জুতা।   আরো দেখুন   বাংলাদেশের সরকারি টেকনিক্যাল স্কুল ও কলেজের তালিকা  বাংলাদেশ কারিগরি শিক্ষা বোর্ড   তথ্যসূত্র   বিষয়শ্রেণী:২০২১-এ বাংলাদেশে প্রতিষ্ঠিত বিষয়শ্রেণী:২০২১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খুলনা জেলার মহাবিদ্যালয় বিষয়শ্রেণী:খুলনা জেলার বিদ্যালয় বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
থাম্ব|একজন আফগান জাতীয় সেনাবাহিনীর সৈনিক ফর্মেশনে নামার আগে নিজের পিছনে একবার তাকাচ্ছেন।২০৫তম কর্পস (আফগানিস্তান) আফগান জাতীয় সুরক্ষা বাহিনী ( এএনএসএফ ), যাকে আফগান জাতীয় প্রতিরক্ষা ও সুরক্ষা বাহিনী (ওএসএসএফ) নামেও পরিচিত। আফগান জাতীয় সুরক্ষা বাহিনী বিভিন্ন বাহিনীর সমন্বয়ে গঠিত:   আফগান সশস্ত্র বাহিনী  আফগান জাতীয় সেনা  আফগান বিমানবাহিনী  আফগান জাতীয় পুলিশ  আফগান স্থানীয় পুলিশ  জাতীয় সুরক্ষা অধিদপ্তর (এনডিএস)   আরো দেখুন    আফগানিস্তানে আইন প্রয়োগকারী   বহিঃসংযোগ    আফগান জাতীয় সুরক্ষা বাহিনী (এএনএসএফ), মিডিয়া ব্যাকগ্রাউন্ডার, ন্যাটো, অক্টোবর ২০১৩  বিষয়শ্রেণী:আফগানিস্তান সরকার বিষয়শ্রেণী:আফগানিস্তানে আইন প্রয়োগ বিষয়শ্রেণী:আফগানিস্তান যুদ্ধ (২০০১–২০২১) বিষয়শ্রেণী:আফগানিস্তানের সামরিক ইতিহাস
রুসি সুর্তি ( ২৫ মে ১৯৩৬ - ১৩ জানুয়ারি ২০১৩) ছিলেন একজন ভারতীয় ক্রিকেটার যিনি ১৯৬০ থেকে ১৯৬৯ পর্যন্ত ভারতের হয়ে খেলেছেন ২৬টি টেস্ট। বাঁহাতি ব্যাটিংয়ের পাশাপাশি বোলিংও করতেন বাঁ হাতে।  পাকিস্তানের বিপক্ষে মুম্বইয়ে টেস্ট অভিষেক হয়।১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরের ৮ টেস্টে সুর্তিই ছিলেন ভারতের সর্বোচ্চ রানসংগ্রাহক। তিনি কখনো মিডিয়াম পেস, কখনো স্পিন বোলিং করে নিয়েছেন ৪২টি উইকেট। তিনি প্রথম ভারতীয় ক্রিকেটার যিনি অস্ট্রেলিয়ার বিপক্ষে টেস্ট ম্যাচে ৫০ রান এবং ৫ উইকেট নেন।  তিনি ট্রফিতে রাজস্থান এবং গুজরাত হয়ে খেলেছেন।এছাড়া নিউজিল্যান্ডের কুইন্সল্যান্ডের হয়ে শেফিল্ড শিল্ডেও খেলেছেন ৩৫টি ম্যাচ।  হূদেরাগে আক্রান্ত হওয়ার পর মুম্বাইয়ের এক হাসপাতালে ৭৬ বছর বয়সে তার মৃত্যু হয়।http://archive.prothom-alo.com/detail/news/321331   তথ্যসূত্র    বহিঃসংযোগ   রুসি সুর্তি'র ক্রিকইনফো পাতা  বিষয়শ্রেণী:১৯৩৬-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:গুজরাতের ক্রিকেটার বিষয়শ্রেণী:পারসি ব্যক্তি বিষয়শ্রেণী:সুরাট থেকে আগত ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:রাজস্থানের ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:পশ্চিম অঞ্চলের ক্রিকেটার
... হিন্দুধর্মের তেত্রিশ দেবতা লোকমুখে “তেত্রিশ কোটি দেবতা” হিসেবে প্রচলিত হয়?  ... জওহরলাল নেহেরু, ইন্দিরা গান্ধী এবং বিজয়লক্ষ্মী পণ্ডিত তাদের খাবার হিসেবে পরোটাওয়ালা গলি থেকে পরোটা কিনতেন?  ... বাংলা ভাষা আন্দোলনের সাথে একাগ্রতা প্রকাশ করে আলাউদ্দিন সুইটমিট তাদের প্রতীকে বাংলা অক্ষর "অ" ব্যবহার শুরু করে?  ... আইয়ুব খানের জন্ম নিয়ন্ত্রণ ও পরিবার পরিকল্পনার প্রচারণার পটভূমিতে ইসলাম ও যুক্তির নিরিখে জন্ম নিয়ন্ত্রণ রচিত হয়েছিল?  ... ১৯৭২ সালের বাংলাদেশের সংবিধানে উল্লেখ থাকলেও প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন হয়েছে ২০২২ সালে?  ... ২০১৭ সালে রয়্যাল অস্ট্রেলিয়ান মিন্ট ব্যানানাস ইন পাজামাসের তিনটি চরিত্র বিওয়ান, বিটু ও র‍্যাট-ইন-অ্যা-হ্যাটের চিত্র সম্বলিত দুটি স্মারক মুদ্রা প্রকাশ করে?
খ্রিষ্টপূর্ব ২৫শ শতাব্দী একটি শতাব্দী যা, ২৪০১ খ্রিষ্টপূর্বাব্দে বছর থেকে ২৫০০ খ্রিষ্টপূর্বাব্দে বছর পর্যন্ত গণনা করা হয়।   ঘটনা   সি. ২৯০০ খ্রিষ্টপূর্বাব্দ - ২৩৩৪ খ্রিষ্টপূর্বাব্দ: প্রাথমিক রাজবংশীয় সময়কালের মেসোপটেমিয়ার যুদ্ধ।  সি. ২৫০০ খ্রিষ্টপূর্বাব্দ : চাল মালয়েশিয়াতে প্রথম উপস্থাপন করা হয়েছিল।  সি. ২৫০০ খ্রিষ্টপূর্বাব্দ : সুমের জুড়ে বই বা দলিল লেখার স্কুল সমৃদ্ধিলাভ করে।  সি. ২৫০০ খ্রিষ্টপূর্বাব্দ : সুমের থেকে সিলিন্ডার সীল এবং মুদ্রিতকরণ পদ্ধতি তৈরি করা হয়। এইটি এখন, মেট্রোপলিটান মিউজিয়াম অফ আর্ট, নিউ ইয়র্কের রয়েছে।  সি. ২৫০০ খ্রিষ্টপূর্বাব্দ : পাওলার, মাল্টাতে একটি ভূগর্ভস্থ জটিল টেমপ্লেক্স হাইপোগিয়াম অফ হেল-সাফলিএনি এর খনন এবং উন্নতিসাধন, যা পরবর্তিতে একটি কবরস্থান হিসেবে ব্যবহার করেছিল। thumb|right|200px|গিজার পিরামিড  সি. ২৫০০ খ্রিষ্টপূর্বাব্দ : গিজাতে ভ্যালি টেম্পল অফ খাফরে তৈরি হয়।  সি. ২৫০০ খ্রিষ্টপূর্বাব্দ : গিজার ভ্যালি, টেম্পল অফ খাফরে থেকে মিশরের চতুর্থ রাজবংশের ফেরাউন খাফরের তৈরি মূর্তি। ওগুস্ত মারিয়েট একে আবিষ্কার করেন। বর্তমানে এটি মিশরীয় জাদুঘর, কায়রোতে রয়েছে।  সি. ২৫০০ খ্রিষ্টপূর্বাব্দ - ২০০০ খ্রিষ্টপূর্বাব্দ: মহেঞ্জোদাড়োর আয়তন ছিল প্রায় ৭ বর্গমাইল (১৮ বর্গকিলোমিটার) এবং এর ২০,০০০ থেকে ৫০,০০০ জনসংখ্যা ছিল।  সি. ২৪৯৪ খ্রিষ্টপূর্বাব্দ : মিশরে চতুর্থ রাজবংশ শেষ হয় এবং পঞ্চম রাজবংশ শুরু হয়। পিরামিড তৈরি শুরু হয়।  বিষয়শ্রেণী:খ্রিষ্টপূর্ব ২৫শ শতাব্দী বিষয়শ্রেণী:শতাব্দী বিষয়শ্রেণী:খ্রিস্টপূর্ব ৩য় সহস্রাব্দ
আবদুল হামিদ মিয়া (১৮৮৭-১৯৭৬) ছিলেন একজন বাঙালি রাজনীতিক ও সমাজসেবক। তিনি রাজশাহীতে মুসলিম লীগ প্রতিষ্ঠায় বিশেষ ভূমিকা পালন করেন এবং পূর্ববঙ্গ আইন পরিষদের সদস্য (এমএলএ) ছিলেন।   প্রাথমিক জীবন  আবদুল হামিদ মিয়ার জন্ম ১৮৮৭ সালে ব্রিটিশ ভারতের রাজশাহীর কাদিরগঞ্জে। তার পিতা লাল মোহাম্মদ সরদার দু'বার অবিভক্ত বাংলার লেজিসলেটিভ কাউন্সিলের সদস্য (এমএলসি) ছিলেন।   পারিবারিক জীবন  আবদুল হামিদ মিয়ার স্ত্রী জেবুন নেসা। এই দম্পতীর ১২ ছেলে-মেয়ের মধ্যে প্রথম সন্তান আবুল হাসনাত মোহাম্মদ কামারুজ্জামান বাংলাদেশের প্রথম স্বরাষ্ট্র মন্ত্রী যিনি বাংলাদেশের স্বাধীনতা যুদ্ধ চলাকালে গঠিত অস্থায়ী সরকারের স্বরাষ্ট্র, কৃষি এবং ত্রাণ ও পুনর্বাসন মন্ত্রণালয়ের দায়িত্বপ্রাপ্ত মন্ত্রী ছিলেন। হামিদ মিয়ার পৌত্র এ এইচ এম খাইরুজ্জামান লিটন রাজশাহী সিটি কর্পোরেশনের মেয়র।  হামিদ মিয়ার পিতা লাল মোহাম্মদ সরদার দু'বার অবিভক্ত বাংলার লেজিসলেটিভ কাউন্সিলের সদস্য (এমএলসি) ছিলেন।   রাজনৈতিক জীবন  আবদুল হামিদ মিয়া রাজশাহী অঞ্চলের মুসলিম লীগের সভাপতির দায়িত্ব পালন করেন। তিনি ১৯৪৬ সাল থেকে ১৯৫৪ সাল পর্যন্ত দুই মেয়াদে অবিভক্ত বাংলা ও পরে পূর্ববঙ্গ আইন পরিষদের সদস্য ছিলেন।   মৃত্যু  আবদুল হামিদ মিয়া ১৯৭৬ সালে মৃত্যুবরণ করেন।   তথ্যসূত্র   বিষয়শ্রেণী:১৯৭৬-এ মৃত্যু বিষয়শ্রেণী:রাজশাহী জেলার রাজনীতিবিদ বিষয়শ্রেণী:১৮৮৭-এ জন্ম
ঐতিহ্যবাহী চীনা সংস্কৃতিতে ও বৃহত্তর অর্থে পূর্ব এশীয় সাংস্কৃতিক বলয়ে ছি () বলতে যেকোনও জীবের অন্তর্গত জীবনীশক্তি বা প্রাণশক্তিকে বোঝায়। আক্ষরিক অর্থে ছি হল বাষ্প, বায়ু বা শ্বাস।"বাষ্প": ; "বায়ু": ; "শ্বাস": , . তবে আলোচ্য ক্ষেত্রে ছি শব্দটিকে "জীবনীশক্তি", "প্রাণশক্তি" বা শুধুমাত্র "শক্তি" হিসেবে অনুবাদ করা হয়ে থাকে।"Vital energy": , , , ; "vital force": , ; "material energy": ; "energy": . ঐতিহ্যবাহী চীনা চিকিৎসাবিদ্যায় ও চীনা সমরকলায় ছি হলো কেন্দ্রীয় ভিত্তিস্বরূপ মূলনীতি। ছিয়ের বিকাশ সাধন ও ভারসাম্য বিধানের চর্চা বা অনুশীলনকে ছিকুং বলে।  ছি-তে বিশ্বাসীরা এটিকে জীবনীশক্তি হিসেবে বর্ণনা করেন। তারা বলেন যে সুস্বাস্থ্যের অধিকারী হবার জন্য ছিয়ের বাধাবিঘ্নহীন প্রবাহ প্রয়োজন। তবে অনেকের সংশয়বাদীর মতে "ছি" একটি ছদ্মবৈজ্ঞানিক, অযাচাইকৃত ধারণা, এবং এর সাথে বিজ্ঞানে ব্যবহৃত শক্তি ধারণাটির কোনও সম্পর্ক নেই। "Despite complete scientific rejection, the concept of a special biological fields within living things remains deeply engraved in human thinking. It is now working its way into modern health care systems, as non-scientific alternative therapies become increasingly popular. From acupuncture to homeopathy and therapeutic touch, the claim is made that healing can be brought about by the proper adjustment of a person's or animal's 'bioenergetic fields. এমনকি "জীবনীশক্তি" নামক ধারণাটিও আধুনিক চিকিৎসাবিজ্ঞানে পরিত্যক্ত হয়ে গেছে। চীনা চিকিৎসাবিদ্যার ইতিহাসবিদ পাউল উনশুল্ডের মতে চীনা চিকিৎসাতত্ত্বে ভৌত বৈজ্ঞানিক বা প্রচলিত কথ্য - এই দুই অর্থেই শক্তি নামক ধারণাটির কোনও অস্তিত্ব নেই।"  তথ্যসূত্র  বিষয়শ্রেণী:চীনা চিন্তা বিষয়শ্রেণী:আইকিদো বিষয়শ্রেণী:চীনা সমরকলা পরিভাষা বিষয়শ্রেণী:চীনা লোকধর্মের ধারণা বিষয়শ্রেণী:চীনা দর্শনের ধারণা বিষয়শ্রেণী:চেতনা-পদার্থ দ্বিত্ব বিষয়শ্রেণী:শক্তি (দুর্বোধ্যবাদ) বিষয়শ্রেণী:নব্য-কনফুসিয়াসবাদ বিষয়শ্রেণী:অপবিজ্ঞান বিষয়শ্রেণী:ছিকুং বিষয়শ্রেণী:রেইকি বিষয়শ্রেণী:তাওবাদী বিশ্বতত্ত্ব বিষয়শ্রেণী:প্রাণবাদ বিষয়শ্রেণী:চেতনা-পদার্থ দ্বৈতবাদ
জিংক আয়োডাইড একটি অজৈব যৌগ যার রাসায়নিক সংকেত ZnI2। এটি দস্তা অর্থাৎ জিংক এবং আয়োডিনের একটি রাসায়নিক যৌগ। অনার্দ্র জিংক আয়োডাইড দেখতে সাদা এবং সহজেই বাতাস থেকে জলীয় বাষ্প শোষণ করতে পারে। ইথারের উপস্থিতিতে দস্তা এবং আয়োডিনের সরাসরি বিক্রিয়া করে এটি প্রস্তুত করা যেতে পারে। এছাড়া জলীয় দ্রবণে আয়োডিনের সাথে জিংকের বিক্রিয়া করেও জিংক আয়োডাইড প্রস্তুত করা যায়।  Zn + I2→ ZnI2  জিংক আয়োডাইডের জলীয় দ্রবণে Zn(H2O)62+, [ZnI(H2O)5]+  আয়নগুলি অষ্টতলক গঠনরূপে এবং  ZnI2(H2O)2, ZnI3(H2O)− এবং ZnI42−  আয়নগুলি চতুস্তলকীয় গঠনরূপে শনাক্ত করা হয়েছে।   ব্যবহার    উৎপাদন শিল্পে রেডিওগ্রাফিতে ভাঙ্গা এবং অক্ষত বস্তুর পার্থক্য নির্ণয় করতে জিঙ্ক আয়োডাইড প্রায়শই ব্যবহৃত হয়।  ইলেকট্রন মাইক্রোস্কোপিতে অসমিয়াম টেট্রক্সাইডের সাথে একত্রে জিংক আয়োডাইডের ব্যবহার রয়েছে। মিথানলকে ট্রিপটেন এবং হেক্সামেথাইলবেনজিনে  রূপান্তরিত করতে জিংক আয়োডাইড অনুঘটক হিসাবে ব্যবহার হয়।  তথ্যসূত্র  বিষয়শ্রেণী:অজৈব যৌগ বিষয়শ্রেণী:আয়োডাইড বিষয়শ্রেণী:ধাতব হ্যালাইড বিষয়শ্রেণী:জিঙ্ক যৌগ
থাম্ব|বাচ্চা সহ সামুদ্রিক ভোঁদড় সমুদ্র ভোঁদড় বা সামুদ্রিক ভোঁদড় (বৈজ্ঞানিক নাম: Enhydra lutris) হলো উত্তর ও পূর্ব উত্তর প্রশান্ত মহাসাগরের উপকূলের স্থানীয় একটি সামুদ্রিক স্তন্যপায়ী প্রাণী। প্রাপ্তবয়স্ক সামুদ্রিক ভোঁদড়ের ওজন সাধারণত ১৪ থেকে ৪৫ কেজি (৩০ এবং ১০০ পাউন্ড) হয়ে থাকে, যা এদেরকে উইজেল পরিবারের সবচেয়ে ভারী সদস্য করে তোলে, তবে ক্ষুদ্রতম সামুদ্রিক স্তন্যপায়ী প্রাণীদের মধ্যে অন্যতম। বেশিরভাগ সামুদ্রিক স্তন্যপায়ী প্রাণীর বিপরীতে, সমুদ্রের ভোঁদড়ের নিরোধকের প্রাথমিক রূপটি পশমের একটি ব্যতিক্রমী পুরু কোট, প্রাণীজগতের সবচেয়ে ঘন। স্থলভাগে হাঁটতে পারলেও সামুদ্রিক ভোঁদড় একচেটিয়াভাবে সমুদ্রে বাস করতে সক্ষম।  সমুদ্রের ভোঁদড় কাছাকাছি উপকূলীয় পরিবেশে বাস করে, যেখানে এটি চারণ করার জন্য সমুদ্রের তলদেশে ডুব দেয়। এটি বেশিরভাগ সামুদ্রিক অমেরুদণ্ডী প্রাণী যেমন সামুদ্রিক আর্চিন, বিভিন্ন মলাস্ক এবং ক্রাস্টেসিয়ানস এবং কিছু প্রজাতির মাছ শিকার করে। এর চারণ ও খাদ্যাভ্যাস বিভিন্ন দিক থেকে উল্লেখযোগ্য। শিকারকে স্থানচ্যুত করতে এবং খোলসগুলো খোলার জন্য শিলাগুলোর ব্যবহার এটিকে সরঞ্জাম ব্যবহার করার জন্য কয়েকটি স্তন্যপায়ী প্রজাতির মধ্যে একটি করে তোলে। এর বেশিরভাগ পরিসরে এটি একটি কীস্টোন প্রজাতি, যা সামুদ্রিক আর্চিনের জনসংখ্যা নিয়ন্ত্রণ করে যা অন্যথায় ক্যাল্প বনের বাস্তুতন্ত্রের ব্যাপক ক্ষতি করবে। এর ডায়েটে শিকারের প্রজাতি অন্তর্ভুক্ত রয়েছে যা মানুষের দ্বারা খাদ্য হিসাবেও মূল্যবান, যার ফলে সামুদ্রিক ভোঁদড় এবং মৎস্যজীবীদের মধ্যে দ্বন্দ্ব দেখা দেয়।  সামুদ্রিক ভোঁদড়, যাদের সংখ্যা একসময় অনুমান করা হয়েছিলো ১৫০,০০০-৩০০,০০০, ১৭৪১ থেকে ১৯১১ সালের মধ্যে তাদের পশমের জন্য ব্যাপকভাবে শিকার করা হয়েছিলো এবং বিশ্বের জনসংখ্যা তাদের ঐতিহাসিক পরিসরের একটি ভগ্নাংশে বসবাসকারী ১,০০০-২,০০০ ব্যক্তিতে নেমে এসেছিলো। শিকার, সমুদ্রের ভোঁদড় সংরক্ষণের প্রচেষ্টা এবং পূর্বে জনবহুল অঞ্চলে পুনঃপ্রবর্তন কর্মসূচির উপর পরবর্তী আন্তর্জাতিক নিষেধাজ্ঞা সংখ্যা পুনরুদ্ধারে অবদান রেখেছে এবং প্রজাতিটি তার পূর্বের পরিসরের প্রায় দুই-তৃতীয়াংশ দখল করেছে। সামুদ্রিক ভোঁদড়ের পুনরুদ্ধারকে সামুদ্রিক সংরক্ষণে একটি গুরুত্বপূর্ণ সাফল্য হিসাবে বিবেচনা করা হয়, যদিও অ্যালিউশিয়ান দ্বীপপুঞ্জ এবং ক্যালিফোর্নিয়ায় জনসংখ্যা সম্প্রতি হ্রাস পেয়েছে বা হতাশাগ্রস্থ স্তরে মালভূমি হয়েছে। এই কারণে, সমুদ্রের ভোঁদড় একটি বিপন্ন প্রজাতি হিসাবে শ্রেণীবদ্ধ করা হয়।   তথ্যসূত্র   বিষয়শ্রেণী:আইইউসিএন লাল তালিকার বিপন্ন প্রজাতি বিষয়শ্রেণী:এশিয়ার শ্বাপদ বর্গীয় প্রাণী বিষয়শ্রেণী:উত্তর আমেরিকার শ্বাপদ বর্গীয় প্রাণী বিষয়শ্রেণী:কানাডার স্তন্যপায়ী বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:রাশিয়ার স্তন্যপায়ী বিষয়শ্রেণী:মেক্সিকোর স্তন্যপায়ী বিষয়শ্রেণী:জাপানের স্তন্যপায়ী বিষয়শ্রেণী:মার্কিন যুক্তরাষ্ট্রের স্তন্যপায়ী বিষয়শ্রেণী:সামুদ্রিক স্তন্যপায়ী প্রাণী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
থাম্ব|260x260পিক্সেল| নৃত্য মানে ভারতীয় ঐতিহ্যে নাচ। নৃত্য ( ), যাকে নৃত্য, নটনা বা নাট্যও বলা হয়, এটি হলো ভারতীয় ঐতিহ্যে "নাচ, মঞ্চে অভিনয়, অভিনয়, অঙ্গভঙ্গি, নাট্যাভিনয়"।Nritya, Encyclopaedia Britannicaनृत्, Monier Williams Sanskrit English Dictionary, Oxford University Press, page 515 এটি কখনো কখনো দুইটি রূপে বিভক্ত হয়: নৃত্য বা বিশুদ্ধ নৃত্য, যেখানে একজন নর্তকের অভিব্যক্তিহীন নড়াচড়া দিয়ে সঙ্গীতের ছন্দ ও ভাষা প্রকাশ পায়; এবং নৃত্য বা অভিব্যক্তিপূর্ণ নৃত্য, যেখানে নৃত্যশিল্পী তার মুখের অভিব্যক্তি এবং শরীরের ভাষা দিয়ে ছন্দবদ্ধ নড়াচড়ার মাধ্যমে সঙ্গীতের মেজাজ ও ধারণাগুলো চিত্রিত করে।    সংক্ষিপ্ত বিবরণ  নৃত্যকে বিস্তৃতভাবে সঙ্গীতের তিনটি অংশের একটি হিসেবে শ্রেণীবদ্ধ করা হয়, অন্য দুইটি হল গীতা (কণ্ঠ সঙ্গীত, গান) এবং বাদ্য (যন্ত্রসঙ্গীত)। এই ধারণাগুলো হিন্দু ধর্মের বৈদিক সাহিত্যে যেমন ঐতরেয় ব্রাহ্মণে এবং বৈদিক-পরবর্তী যুগের সংস্কৃত গ্রন্থ যেমন নাট্যশাস্ত্র, পঞ্চতন্ত্র, মালবিকাগ্নিমিত্র এবং কথাসারিতসাগরে দেখা যায়।  নৃত্য ও নট বৈদিক যুগের সাহিত্যে দেখা যায়। উদাহরণস্বরূপ, উনাদি সূত্রের অধ্যায় ৪.১০৪ নটকে "নর্তক, মূকাভিনেতা, অভিনেতা" হিসেবে উল্লেখ করেছে।नट्, Monier Williams Sanskrit English Dictionary, Oxford University Press, page 466 পাণিনিও তার সংস্কৃত ব্যাকরণের গ্রন্থে নৃত্য ও নর্তক শব্দ দুটিকে যথাক্রমে নাচ ও "যে নাচে" হিসেবে উল্লেখ করেছেন।  নৃত্য শব্দটি নাট্য শাস্ত্রের নির্দেশিকা দ্বারা অনুপ্রাণিত হয়ে সমস্ত প্রধান ধ্রুপদী ভারতীয় নৃত্যের ধরনগুলোর একটি রূপ হিসেবে উপস্থিত হয়। এগুলো হলো নৃত্ত, নৃত্য ও নাট্য :   নৃত্ত পরিবেশনা নৃত্যের একটি বিমূর্ত, দ্রুত এবং ছন্দময় দিক। নর্তকী আদাভু ব্যবহার করে বিশুদ্ধ নৃত্য পদক্ষেপগুলো সম্পাদন করে থাকেন। সহজ কথায়, আমরা বলতে পারি নৃত্ত মানে খাঁটি শাস্ত্রীয় নৃত্য।  নৃত্য হল নৃত্যের একটি ধীরগতির এবং তাৎপর্যপূর্ণ দিক যা অনুভূতি, বিশেষ করে হিন্দু নৃত্য ঐতিহ্যের আধ্যাত্মিক বিষয়বস্তুর সাথে গল্পের আদান প্রদানের চেষ্টা করে। একটি নৃত্যতে, অঙ্গভঙ্গির মাধ্যমে শব্দের নীরব অভিব্যক্তি এবং বাদ্যযন্ত্রের ধ্বনিতে ঠিক করা শরীরের গতি দিয়ে নৃত্য-অভিনয় করা হয়। নৃত্যশিল্পী একটি কিংবদন্তি বা একটি আধ্যাত্মিক বার্তা প্রকাশ করেন। নাট্যসম্ভারের এই অংশটি সংবেদনশীল উপভোগের থেকেও বেশি, এবং এটি দর্শকের আবেগ এবং মনকে নিযুক্ত করে।  নাট্যম হলো একটি নাটক, সাধারণত একটি দলগত পরিবেশনা,Kavitha Jayakrishnan (2011), Dancing Architecture: the parallel evolution of Bharatanātyam and South Indian Architecture, MA Thesis, Awarded by University of Waterloo, Canada, page 25 তবে এটিকে একক নৃত্যশিল্পীও পরিবেশন করতে পারেন যেখানে নৃত্যশিল্পী অন্তর্নিহিত গল্পে একটি নতুন চরিত্র নির্দেশ করার জন্য নির্দিষ্ট প্রমিত শারীরিক নড়াচড়া ব্যবহার করেন। একটি নাট্যম একটি নৃত্যের উপাদানগুলোকে অন্তর্ভুক্ত করে।   আরো দেখুন    ভারতীয় শাস্ত্রীয় নৃত্য  নাট্যশাস্ত্র  সঙ্গীতা রত্নাকর   তথ্যসূত্র    গ্রন্থপঞ্জি                      , Table of Contents            বিষয়শ্রেণী:ভারতের সাংস্কৃতিক ইতিহাস বিষয়শ্রেণী:সংস্কৃত গ্রন্থ বিষয়শ্রেণী:ভারতের নাট্যকলা বিষয়শ্রেণী:হিন্দু ধর্মগ্রন্থ
থাম্ব|280x280পিক্সেল| মহাকাশ থেকে দেখা যায় নুবিয়ান মরুভূমির অংশ। নুবিয়ান মরুভূমি (, Şaḩrā’ an Nūbyah) সাহারা মরুভূমির পূর্ব অঞ্চলে প্রায় ৪০০,০০০২ কিমি বিস্তৃত  উত্তর-পূর্ব সুদান এবং উত্তর ইরিত্রিয়া, নীলনদ এবং লোহিত সাগরের তীরে অবস্থিত একটি মরুভূমি। শুষ্ক মরু অঞ্চলটি রুক্ষ শক্ত পাথরযুক্ত এবং এখানে কয়েকটি টিলা রয়েছে। এতে অনেকগুলি ওয়াদি রয়েছে যা নীল নদে পৌঁছানোর আগেই মারা গিয়েছে। নুবিয়ান মরুভূমিতে গড় বার্ষিক বৃষ্টিপাত  এরও কম।  এই অঞ্চলের আদি বাসিন্দা হচ্ছেন নুবিয়ানরা। নীল নদ এই মরুভূমির মধ্য দিয়ে যাওয়ার সময় এর বেশিরভাগ প্রপাতের মধ্য দিয়ে যায়। এটি নীল নদের মহান বাঁকের ঠিক আগে। নুবিয়ান মরুভূমি প্রাচীন মিশরের সভ্যতাটিকে বিভিন্ন উপায়ে প্রভাবিত করেছিল। প্রাচীন মিশরের ব্যবসায়ীরা নুবিয়ার মরুভূমির উপর দিয়ে নুবিয়ার প্রাচীন সভ্যতা থেকে স্বর্ণ, কাপড়, পাথর, খাবার এবং আরও অনেক কিছুর কেনার জন্য ভ্রমণ করতেন।  নুবিয়ান মরুভূমির বৃহত্তম শহর হলো পোর্ট সুদান। এটি মরুভূমির পূর্ব প্রান্তে, লোহিত সাগরের উপর অবস্থিত। নুবিয়ান মরুভূমির অন্যান্য গুরুত্বপূর্ণ শহরগুলি হল একই নদীর আটবাড়া, পাশাপাশি লোহিত সাগরের ম্যাসাভা। আবিদিয়া শহরটি নীল নদের তীরে অবস্থিত।  এই মরুভূমি সমালোচনামূলকভাবে বিপন্ন খেজুর মেডেমিয়া আরগুনের একমাত্র আবাসস্থল, যা মরুভূমির কিছু প্রান্তে খুব কমই দেখা যায়।List of Threatened Species , IUCN Red List  ৭ ই অক্টোবর, ২০০৮ নাইটিয়ান মরুভূমির উপরে ২০০৮টিসি৩ উল্কাটি বিস্ফোরিত হয়। তখন আকাশ এত উজ্জ্বল হয়ে উঠেছিল যে, কয়েকশ মাইল দূরের লোকেরা আলোটি দেখেছিল।Recovered Pieces of Asteroid Hold Clues to Early History , March 25, 2009, New York Times   তথ্যসূত্র   বিষয়শ্রেণী:সুদানের মরুভূমি বিষয়শ্রেণী:সাহারা বিষয়শ্রেণী:সাহারা-নিম্ন আফ্রিকা বিষয়শ্রেণী:নুবিয়া
(১৮-কলামে বিন্যাস্ত) শ্রেণী → ১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ক্ষার ধাতু মৃৎ ক্ষার ধাতু Borongroup Carbongroup Pnictogen Chalcogen Halogen Noble gas  IA IIA IIIB IVB VB VIB VIIB VIIIB IB IIB IIIA IVA VA VIA VIIA VIIIA  IA IIA IIIA IVA VA VIA VIIA VIII IB IIB IIIB IVB VB VIB VIIB 0 ↓ পর্যায়1    2         3         4                   5                   6                    7                     colspan="3"                colspan="3"
বিসমিল্লাহ খান (     ; জন্ম ৯ আগস্ট ১৯৪৮) একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।   প্রাথমিক জীবন  তিনি ১৯৪৮ সালের ৯ আগস্ট  শওকতউল্লাহ খানের ঘরে জন্মগ্রহণ করেন ।    রাজনৈতিক কর্মজীবন  তিনি ২০১৩ সালের পাকিস্তানের সাধারণ নির্বাচনে নির্বাচনী এলাকা এনএ -৪৩ (উপজাতীয় অঞ্চল -৮) থেকে স্বতন্ত্র প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন ।  তিনি ১৩,৯৯৯ ভোট পেয়ে পাকিস্তান তেহরিক-ই-ইনসাফের প্রার্থী জাফফর খানকে পরাজিত করেছিলেন।    তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:১৯৪৮-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:খাইবার পাখতুনখোয়ার ব্যক্তি
Rapid Dragon missile deployment system 400x400পিক্সেলএকটি রেপিড ড্রাগন মডিউল এয়ার ড্রপের জন্য সি-১৩০ এ লোড করা হচ্ছেপ্রকারপ্যালেটাইসড এয়ারড্রপ স্টান্ড অফ মিসাইল লঞ্চিং সিস্টেম                                                                                                                                                       উদ্ভাবক দেশযুক্তরাষ্ট্রসার্ভিস ইতিহাসসার্ভিস২০২১Used byআমেরিকান এয়ার ফোর্সউৎপাদনের ইতিহাসডিজাইনারইউ এস এয়ার ফোর্স রিসার্চ ল্যাবসময়২০২০উৎপাদনকারীলকহিড মার্টিন সিস্টিমা টেকনোলজিস্ট সাফরান ইলেক্ট্রনিকস & ডিফেন্স"Rapid Dragon's first live fire test of a Palletized Weapon System deployed from a cargo ai". Air Force Materiel Command. 16 December 2021. Archived from the original on 8 December 2022. Retrieved 23 July 2022.উৎপাদন২০২২ (অল্প উৎপাদন)ভেরিয়েন্টস সি ১৩০: ৬ টিউব মডিউল   সি: ৯ টিউব মডিউল"Rapid Dragon – Air Force Research Laboratory".     তথ্যসূত্র
অ্যানাস্থেসিয়া সচেতনতা বা আন্‌ইণ্টেডেড্‌ ইনট্রা-অপারেটিভ সচেতনতা (Anesthesia awareness/unintended intra-operative awareness) অস্ত্রোপচারের সময়ে রোগীকে চেতনাবিহীন করতে প্রয়োগ করা সাধারণ সংজ্ঞাহীনতা বা এই সংক্রান্ত ওষুধগুলোর প্রয়োজনের কম প্রয়োগ করার ফলে সৃষ্টি হওয়া রোগীর একধরনের মানসিক অবস্থা কিংবা অস্ত্রোপচারের সময়ে ঘটা ঘটনাসমূহ অস্ত্রোপচারের পরে পুনঃস্মরণের এক অবস্থা। অন্যদিকে এটি পোস্ট-অ্যানাস্থেসিয়া কেয়ার ইউনিট (PACU) বা ইণ্টেন্সিভ কেয়ার ইউনিট (ICU)এ অস্ত্রোপচারের পরে স্বাভাবিক অবস্থায় ফিরে আসার সময়েও ঘটতে পারে। এর ফলে রোগীর পঞ্চইন্দ্রিয় সচেতন অবস্থায় থাকে যদিও রোগী শরীরের অংগসমূহ চলাচল করতে সক্ষম হয় না ; অর্থাৎ রোগী অস্ত্রোপচারের বেদনা, কক্ষে চলতে থাকা কথোপকথন ইত্যাদি অনুভব করতে পারে; কিন্তু সাড়া দিতে পারে না ।  প্রেক্ষাপট  অপর্যাপ্ত পরিমাণে সংজ্ঞাহীনতার ওষুধ প্রয়োগের ফলে এই অবস্থার সৃষ্টি হয়। এই অবস্থাটি অস্ত্রোপচারের ভিন্নতা অনুযায়ী প্রায় ০.২% র থেকে ৪০% রোগীর ক্ষেত্রে সৃষ্টি হয়। এট অস্ত্রোপচারের অবস্থা ও রোগীর মানসিক অবস্থার ওপরে নির্ভর করে। সাধারণ অস্ত্রোপচারের ক্ষেত্রে ০.২%, প্রায় ০.৪% সিজারিয়ানে, ১ র থেকে ২ % হৃদযন্ত্রের অস্ত্রোপচারের ক্ষেত্রে, ও ১০-৪০% রোগীর সাথে দুর্ঘটনাজনিত অস্ত্রোপচারের পরে পুনঃস্মরণের (incidence of memorization) অবস্থার সৃষ্টি হয়।Lyons G, Macdonald R. Awareness during Caesarean Section" Anaesthesia 1991; 46: 62-4. এর প্রায় এক তৃতীয়াংশই বেদনা অনুভব হতে পারে। নিউরো- মাস্কুলার ব্লকেডের (neuro-muscular blockade) অনুপস্থিতিতে এই অবস্থাটি অর্ধেক বৃদ্ধি পায়।  এই অবস্থায় রোগী অস্ত্রোপচারের বেদনা অনুভব করতে পারে, কথোপকথন শুনতে পারে, কাটাছেঁড়ায় হওয়া কষ্ট অনুভব করতে পারে। কিন্তু তারা সাড়া দিতে সক্ষম হয় না; কারণ ইতোমধ্যে মাসল রিলাক্সেণ্ট (paralytic/muscle relaxant) প্রয়োগ করা হয়।   সচেতন অবস্থা ও পুনঃস্মরণের অবস্থা  দুই প্রকারর সচেতন অবস্থার সৃষ্টি হয়:  সচেতনতা (Awarness): এতে রোগী ঘটতে থাকা ঘটনা সমূহ অনুভব করতে পারে; কিন্তু অস্ত্রোপচারের পরে কোনো স্মৃতি থাকে না।  পুনঃস্মরণের অবস্থা: অস্ত্রোপচারের পরে ঘটনাসমূহ মনে পড়তে পারে।  তথ্যসূত্র    বহিঃসংযোগ   American Association of Nurse Anesthetists Awareness Brochure at aana.com  American Association of Nurse Anesthestist Awareness Fact Sheet at aana.com  American Society of Anesthesiologists at asahq.org  Resource for Student & Working Nurse Anesthetists at nurse-anesthesia.org  Resource for Physiology and Pharmacology at Stanford University  বিষয়শ্রেণী:চিকিৎসাবিজ্ঞান বিষয়শ্রেণী:অ্যানাস্থেসিয়া বিষয়শ্রেণী:চিকিৎসাবৈজ্ঞানিক বিতর্ক
মনুসংহিতা বা মনুস্মৃতি বৈদিক সনাতন ধর্মালম্বী অনুসারীদের অনুশাসনে ব্যবহৃত মুখ্য এক স্মৃতিগ্রন্থ। শাস্ত্রে অনেকগুলো মনুর উল্লেখ পাওয়া যায় যেমন প্রাচেতসেন মনু (মহাভারত), বৈবস্বত মনু ইত্যাদি। বর্তমানে এ নামে প্রচলিত যে গ্রন্থটি পাওয়া যায় তা মোট ১২ প্রকরণে বিভক্ত এবং ২৬৮৩ পঙ্‌ক্তি বা শ্লোকের বেশ বড়সড় সংকলন।   রচক ও রচনাকাল  গ্রন্থটির নামেই রচনাকারী উপস্থিত। হিন্দুধর্মের প্রাচীনতম গ্রন্থ ঋগ্বেদের এক মন্ত্রদ্রষ্টা ঋষি মনুর উল্লেখ পাওয়া যায় যিনি এককভাবে ৪ঋগ্বেদ ৮:২৭, ২৮, ৩০ ও ৩১, যৌথভাবে ২ঋগ্বেদ ৯:১০১ ও ১০৬ ও বৈকল্পিকভাবে ১ ঋগ্বেদ ৮:২৯ সূক্ত রচনা করেছিলেন। মন্যু নামের আরেক ঋষিকেও ২ সূক্তের মন্ত্রদ্রষ্টা ঋষি হিসেবে উল্লেখ পাওয়া ঋগ্বেদ ১০:৮৩ ও ৮৪  এ মনু যদি মনুস্মৃতি বা মনুসংহিতার রচয়িতা হয়ে থাকেন তাহলে তার সময়কাল ন্যূনতম ২০০০ খ্রিপূ । ঋগ্বেদের পরে ব্রাহ্মণ, প্রাতিশাখ্য ও আরণ্যক কাল পেরিয়ে এমন ব্যক্তিনামাঙ্কিত অনুশাসনসূত্রাদি গ্রন্থিত হয়েছে যেগুলো আসলে বেদ-অনুসরণের নিমিত্তে রচিত শিক্ষা, কল্প, ব্যাকরণ, নিরুক্ত, ছন্দ ও  জ্যোতিষের অন্তর্ভুক্ত কল্প শ্রেণীর শ্রৌত- , গৃহ্য- , ধর্ম- ও শূল্ব-সূত্রাদির সংকলন ।   অন্তর্ভুক্ত বিষয়াদি  মানুষকে অনুশাসিত করার সূত্র বা নীতিই এর মুখ্য আলোচ্য বিষয় হলেও সৃষ্টির আদি থেকে বর্তমান আরো বিষয়ও মনু ঋষি তার স্মৃতি বা সংহিতায় আলোচনা করেছেন ।  অধ্যায়বিন্যাস মনুসংহিতা ২৬৮৩ পঙ্‌ক্তি বা শ্লোক নিয়ে ১২ অধ্যায়ে বিভক্ত।  ১ সৃষ্টিরহস্যবিজ্ঞান প্রকরণ (১১৯ পঙ্‌ক্তি বা শ্লোক)  ২ ধর্মানুষ্ঠান প্রকরণ (২৪৯ পঙ্‌ক্তি)  ৩ ধর্মসংস্কার প্রকরণ (২৮৬ পঙ্‌ক্তি)  ৪ ব্রহ্মচর্য্য-গার্হস্থ্যাশ্রমধর্ম প্রকরণ (২৬০ পঙ্‌ক্তি)  ৫ অশৌচবিধিবিধান প্রকরণ (১৬৯ পঙ্‌ক্তি)  ৬ বানপ্রস্থ প্রকরণ (৯৭ পঙ্‌ক্তি)  ৭ রাজ্যনিয়ন্ত্রণ প্রকরণ (২২৬ পঙ্‌ক্তি)  ৮ রাষ্ট্রনীতি প্রকরণ (৪২০ পঙ্‌ক্তি)  ৯ ব্যাবহারিকধর্ম প্রকরণ (৩৩৫ পঙ্‌ক্তি)  ১০ সামাজিকনীতি প্রকরণ (১৩০ পঙ্‌ক্তি)  ১১ প্রায়শ্চিত্ত-সিদ্ধান্ত প্রকরণ (২৬৬ পঙ্‌ক্তি)  ১২ মোক্ষধর্ম প্রকরণ (১২৬ পঙ্‌ক্তি)   আরও দেখুন  হিন্দুধর্ম হিন্দুশাস্ত্র বেদ  ঋগ্বেদ সামবেদ যজুর্বেদ অথর্ববেদ শ্রীমদ্ভগবদ্গীতা  ব্রহ্মসূত্র   তথ্যসূত্র   বিষয়শ্রেণী:হিন্দু ধর্মগ্রন্থ বিষয়শ্রেণী:ধর্মশাস্ত্র বিষয়শ্রেণী:হিন্দু আইন বিষয়শ্রেণী:প্রাচীন ভারতীয় আইন